b'\n_START_ARTICLE_\nPasje \xc5\xbeivljenje\n_START_SECTION_\nVsebina\n_START_PARAGRAPH_\nTri\xc4\x8dlanska dru\xc5\xbeina se odlo\xc4\x8di, da bo vzela k sebi prijateljevo psi\xc4\x8dko, in sicer nem\xc5\xa1kega kratkodlakega pti\xc4\x8darja z imenom Lola, saj on odhaja za dlje \xc4\x8dasa in je ne bi mogel vzeti s sabo. Tako Lolo iz Istre s kemtije odpeljejo v Ljubljano v stanovanje. Tu najprej nastopijo problemi, saj ima dru\xc5\xbeina tudi dve ma\xc4\x8dki, ki Lole ne sprejmeta. Lola kar naprej povzro\xc4\x8da te\xc5\xbeave, saj se je ne da ni\xc4\x8d nau\xc4\x8diti in je zelo svojeglav pes. Povsod hodi z dru\xc5\xbeino, peljejo jo s sabo na morje, kjer zopet dela same vragolije, kot je na primer to, da se ne pusti kopati dru\xc5\xbeinskim \xc4\x8dlanom in jih kar naprej re\xc5\xa1uje iz vode, krade \xc5\xbeogice na golf igri\xc5\xa1\xc4\x8du in se celo trudi, da bi to nau\xc4\x8dila \xc5\xa1e ma\xc4\x8dke, itd. Zgodba dalje govori \xc5\xa1e o tem kako Lola dobi bolhe, kako se izgubi, kako gre prvi\xc4\x8d na cepljenje, ipd.'